Tarybos Reglamentas (EEB) Nr. 1899/85
1985 m. liepos 8 d.
nustatantis mažiausią tinklo akių dydį žvejojant stintenes toje Konvencijos dėl būsimo žvejybos daugiašalio bendradarbiavimo Atlanto vandenyno šiaurės rytuose zonoje, kuri nusitęsia už jūros vandenų, priklausančių Konvencijos susitariančių šalių jurisdikcijai
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1983 m. sausio 25 d. Tarybos reglamentą (EEB) Nr. 170/83, nustatantį žuvininkystės išteklių apsaugą ir tvarkymą [1], ypač į jo 11 straipsnį,
atsižvelgdama į Komisijos pasiūlymą,
kadangi pagal Reglamento (EEB) Nr. 170/83 2 straipsnį apsaugos priemones to reglamento 1 straipsnyje nurodytiems tikslams pasiekti sudarė Taryba, atsižvelgdama į turimas mokslines rekomendacijas;
kadangi Konvencija dėl būsimo žvejybos daugiašalio bendradarbiavimo Atlanto šiaurės rytuose buvo patvirtinta Sprendimu 81/608/EEB [2]; kadangi ji įsigaliojo 1982 m. kovo 17 d.;
kadangi 1984 m. lapkričio 28 d., remdamasi priimta konvencija, Komisija priėmė rekomendaciją dėl mažiausio tinklo akių dydžio žvejojant stintenes toje Konvencijos zonoje, kuri nusitęsia už jūrų laivybos vandenų, priklausančių sutarties šalių jurisdikcijai, ir 1985 m. sausio 26 d. ši rekomendacija Bendrijai tapo privaloma;
kadangi dabar Bendrija privalo imtis priemonių šiai rekomendacijai dėl Bendrijos laivų įgyvendinti,
PRIĖMĖ ŠĮ REGLAMENTĄ:
1 straipsnis
Laivams, plaukiojantiems su valstybės narės vėliava ar joje registruotiems, draudžiama naudoti tinklus, kurių akies dydis mažesnis kaip 16 mm, žvejojant stintenes toje Konvencijos zonos dalyje, kuri nusitęsia už jūrų vandenų, priklausančių šios Konvencijos susitariančių šalių jurisdikcijai.
Konvencijos zonos apibrėžimas pateikiamas priede.
Laivas žvejoja stintenes, jeigu laive stintenės sudaro daugiau kaip 50 % visų stintenių ir kitų pagautų rūšių masės.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. liepos 8 d.